Lav et referat af nedenstående tekst:

Tekst:
Efter en overbevisende indsats lørdag havde den unge rytter bragt sig foran på point. Et flot dressurprogram efterfulgt af en næsten fejlfri ridebanespringning havde bragt Henriette Bedsted komfortabelt foran inden søndags afgørende terrænridning. Men allerede ved spring nummer seks gik der et sus gennem publikum da Henriette Bedsted og hingsten Be My Bally kom skævt på et smalt spring og hesten løb ved siden af forhindringen. En refusion koster 20 strafpoint og Be My Bally som inden lå til sølv var med et trylleslag på femtepladsen. Ved et rent lykketræf havde de konkurerende rytter alle fejl i deres ridt, så da Henriette Bedsted skulle starte sin hest nummer to, var Be My Bally igen i front i klassen. Også hest nummer to, Balzerlunds Little Secret, fejlede på det vanskelige sjette spring, og dermed blev det tiden som kom til at afgøre det samlede resultat. Samlet betød det at Henriette Bedsted vandt guld og Danmarksmesterskab på Be My Bally med 26,8 strafpoint, og vandt sølv på Little Secret med 34 strafpoints. Blot et enkelt point foran bronzevinder Nanna Mortensen. - Det er slet ikke til at fatte. Jeg er utroligt lykkelig og meget stolt af mine to heste, sagde en tydeligt rørt Henriette Bedsted kort efter sejrsceremonien.

Referat:
Den bare 18-årige Henriette Bedsted tog både guldet og sølvet ved de danske mesterskaber i military for junior- og youngriders i Bjerringbro søndag.